| ***Pinus balfouriana*** |
| --- |
| Lapuodegė pušis (*Pinus balfouriana*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Pušiniai  *( Pinaceae)* |
| Gentis: | Pušis  *( Pinus)* |
| Rūšis: | Lapuodegė pušis  *( Pinus balfouriana)* |

 |
| Binomas |
| ***Pinus balfouriana***John Hutton Balfour |
| Lapuodegės pušies paplitimo arealas 
Š. Amerikos žemyno vakaruose |

**Lapuodegė pušis** (*Pinus balfouriana*) – pušinių (*Pinaceae*) šeimos, pušų (*Pinus*) genties augalų rūšis. Šie medžiai savaime auga tik JAV pietvakariuose esančioje Kalifornijos valstijos kalnų masyvuose. Tai viena iš trijų Balfūro pušų rūšių.

Aukštis, kamieno storis
-----------------------

Lapuodegė pušis išauga 10–22 m aukščio ir iki 2,6 m skersmens kamienu, nors dažniausiai pasitaiko 6-15 m aukščio, o žmogaus krūtinės aukštyje medžių kamieno storis 30-60 cm skersmens.

Masyviausias šios rūšies medis buvo užregistruotas *Trejybės valstybiniam miške* (Šablonas:EnTrinity National Forest), kurio aukštis 23 m, kamieno skersmuo 255 cm. Trejybės Alpių kalnuose užregistruotas 36 m aukščio ir 121 cm kamieno skersmens medis. *Pinus balfouriana var. austrina* porūšio masyviausias medis užregistruotas Sekvojų nacionaliniame parke, kurio aukštis – 21,3 m, kamieno skersmuo 261 cm (2005 m.), netoliese kito augančio medžio aukštis 23,8 m, skersmuo – 244 cm.

Kiti požymiai
-------------

Lapuodegės pušies kamienas, kankorėžiai
Jų spygliukai susitelkę auga po penkis ar kartais po keturis (pietų Siera Nevados kalnagūbrių regione) 2–4 cm ilgio. Ant šakelių spygliukai išsilaiko 10–30 metų. Kankorėžiai 6-11 cm ilgio, tamsiai violetinės, subrendę – raudonai rudos spalvos.

Porūšiai
--------

Skiriami du Lapuodegės pušies porūšiai, kurių dvi skirtingas populiacijas skiria apie 500 km atstumas, tai:

*Pinus balfouriana subsp. balfouriana*, auganti š. Kalifornijos Klamato kalnuose.
*Pinus balfouriana subsp. austrina*, auganti Siera Nevados kanagūrių pietinėje dalyje.

Amžius
------

Manoma, kad lapuodegės pušys Siera Nevadoje gali išgyventi iki 3000 metų, nors ilgiausias įrodytas jų amžius 2110 m. Klamato kalnuose žinomos tik 1000 metų amžiaus.

Paplitimas
----------

Tai reta ir endeminė medžių rūšis, laukinėje gamtoje natūraliai auganti tik Kalifornijoje. Paplitusi subalpiniuose miškuose, maždaug 1950–2750 m aukštyje Klamato kalnuose, ir nuo 2750 iki 3650 m aukštyje Siera Nevados kalnagūbrių regione. Siera Nevadoje labiau paplitę apie Karalių kanjono ir Sekvojos nacionalinius parkus. Tiek Klamato kalnuose, tiek pietų Siera Nevadoje dažniausiai auga medžių ribos paplitimo pakraščiuose.

Galerija
--------

* Lapuodegių pušų giraitė
* Lapuogegės pušys Trejybės Alpių kalnuose
* Lapuodegės pušys *Yolla Bolly-Middle Eel* laukinėje teritorijoe
* Lapuodegės pušys (centre Baltakamienė pušis) prie *Lone Pine* ežero, Siera Nevadoje

Nuorodos
--------

Vikicitatos 

Wikiquote logo
Puslapis Vikicitatose –
***Lapuodegė pušis***


|  |  |
| --- | --- |
|  | **Vikiteka: Lapuodegė pušis** – vaizdinė ir garsinė medžiaga  |

* Apie Lapuodegę pušį conifers.org svetainėje
* Apie Lapuodegę pušį fs.fed.us svetainėje
* Apie Lapuodegę pušį arkive.org svetainėje Archyvuota kopija 2019-02-06 iš Wayback Machine projekto.